钦定古今图书集成/明伦汇编/闺媛典/第155卷 > 许忠节妻杨氏
## 钦定古今图书集成/明伦汇编/闺媛典/第155卷 > 许忠节妻杨氏

按《固始县志》：杨氏，杨举之女。幼遵姆训，通《列女传》，适
许忠节。忠节筮仕乐陵，蓟贼猖獗，忠节外御勍敌，杨
襁抱子女，内助城守。寻转江西副使。稔宸濠将变，欲
遣归眷属，杨潸然，以“夫当全忠，妇当全节”为言。及忠
节就义，杨勺水不入口七日。濠败，扶柩归厝，诰封淑
人。